 Mudane Faysal Aw Jaamac Xirsi Xawte, waxa uu faahfaahin ka bixiyay waxyaabaha u qabsoomay intii ay ku sugnaayeen magaalada Laascaanood, waxaanu yidhi Waxaanu kulamo la qaadanay qaybaha ururada bulshada oo ay ugu horreeyaan bahda ciyaartoyada Sports iyo warbaahinta kala duwan ee ka hawlgasha gobolka Sool, waxaanay kulamadaasi noogu qabsoomeen is afgarad, aanu isla qaadanay sidii danta guud ee qaranka meel looga soo wada jeesan lahaa, isla markaana loogu midoobi lahaa horumarinta gobolka iyo kor u qaadida baahiyaha ay bulshada gobolku tebayaan, kulamadaa oo ay nala wadaagayeen dhamaan masuuliyiinta heer gobol iyo heer degmo ee gobolka, kuwaas oo aanu uga mahadcelinayno sidii diirranayd ee ay noo soo dhaweeyeen, nooguna muujiyeen dadaalka qaybta ka ahaa socdaalkayaga 